इसी बीच किरैना के उपचुनाव ने यू पी के महंतों को भी आईना दिखा दिया। ऐसे में हिन्दू-मुस्लिम की राजनीती करने वाली बीजेपी के गढ़ में सेंधमारी हो गई है। यही वजह है कि उसे अब अपना बड़ा वोट बैंक खिसकने का डर सत्ता रहा है। उसे लगता है कि राहुल गांधी उसके उस हिन्दू वोट बैंक में बड़ी सेंध लगा रहे हैं जिसे बीजेपी बरसों से अपनी बपौती मानती रही है। दिलचस्प ढंग से पेट्रोल डीजल की कीमतों, नोटबंदी की असफलता जिसमे तय से ज्यादा नोट वापस बैंकों में आने वाले हैं ( 99. 3) फीसदी आ चुके हैं और नेपाल, भूटान से आने हैं ) और 370 से पहले 377, रुपए की सेहत जैसे मसले इस आग में आगे चलकर घी डाल सकते हैं। इसलिए राहुल से बीजेपी घबराई हुई है। वैसे मुझे भी तीसरी कक्षा में पढ़ी वो कहानी याद आ रही है जिसमे बोपदेव नाम का छात्र बार बार फेल होता है। बाद में वो मरने के लिए कुएं पर जाता है। वहां पत्थर पर रस्सी के निशान देखकर उसके मन में फिर से संघर्ष का उत्साह जागता है और अगले साल की परीक्षा में वो फस्र्ट आ जाता है। कहीं बीजेपी को भी बोपदेव फोबिया तो नहीं हो गया।